90 



R. F. Fristedt, 



M lit era. 



MACULATA ') vim refrigerandi et astringendi habet. 



Ideoque vires cum lysimachia lutea pares habet succus ejus epotus. Imprimis 

 vero hoc mirabile est in hac herba, si alias verum quod refert divinus BATTHUS, 

 professor medicine Rostochiensis, in sua epistola ad Henricum Smetium perscripta, 

 cujus verba hide excerpta hie placet subneetere. »Multos incurabiles morbos ab in- 

 cantamentis ortos haec herba ad miraculuni sustulit, cujus rei testes habeo plurimos, 

 secretum te celare nolo: herbam ipsam recentem contra fluminis ductum lavo, lotam 

 aliis herbis, ne agnoscatur, misceo ac in sacculo ad locum affectum impono vel in 

 lavacro calido affectam partem ea foveri jubeo; nine herbam defodies in terrain, ut 

 putrescat; ubi nempe putruerit, morbus suhlatus est.» Haec BATTHUS. 



Magistrantia vide Imperatoria. 

 Majorana vide Araaracus. 



MALVA -) humida et glutinosa est, leniter digerit et emollit, moderato 

 et tepido calore prsedita. 



Decoctum malvae exterius administratum uteri duritiem mollit .... ero- 

 sionibus intestinorum, uteri et sedis prodest, clystere cum semine lini infusuni 

 aut fotu adniotum. Intrinsecus vero sumptum alvum laxat et emollit, renum et ve- 

 sicae, inflammationes sedat, stranguriam curat et partum difficilem faeiliorem reddit. 

 Idem facit succus ejus cum vino vel jusculo ad uncias G haustus. Imponuntur quo- 

 que folia malvae recentia utiliter, prius leviter trita, sacris ignibus et ambustis cum 

 farina tritici et albumine ovi; imprimis vero cum oleo mixta ictibus vesparum et 

 apum efficaciter imponuntur, teste Dioscoeide. 



MALVA HORTENSIS 3 ). 

 Convenit viribus cum malva vulgari et ad ea omnia, de quibus ibi dictum, 

 efficax est. 



MANDRAGOEA 4 ) refrigerat ordine tertio (alio nomine vocatur cireeium). 

 Tota planta narcotica et soporifera est, imprimis ejus radix. Vinum, in quo 

 radix fuit infusa, valet in pervigiliis et doloribus, somnuni nempe altum inducit et 

 sensum dolorificum stuporem partibus inducendo tollit. Alii radicem in vino ad 

 tertias decoquunt et jus defsecatum servant, ex quo cyathum unum vel alteram prae- 

 bent iis, qui vel amburi vel secari debent; etenim tunc nullo dolore afficiuntur, sed 

 veterno quodam pressi torpescunt. Radix cum pyrethro in aceto et aqua vel vino 

 decocta dentium dolorem tollit; ignibus quoque sacris et herpetibus ex aceto trita 

 et illita medetur, et in aqua vel vino decocta atque cum polenta cataplasmatis in- 

 star imposita articulorum dolores lenit et durities omnes emollit ac discutit. Poma 



. l ) Ut videtur, Fkanck. Polygonum Persicaria L. (& P. lapatifolium L.) sec. 

 Linn. Lapp., quod cum citatione ad Batthum optime quadrat. — Syn. Plumbago Plin. 



2 ) Matth. et al. Malva rotundifolia L. 



3 ) Tkag., Fuchs., Dod. et al. Alcca rosea L. 



4 ) Diosc. et complur. patr. Mandragora officinarum L. (collect.). 



